Parhaan kannettavan projektorin hankinta voi olla monille hankalaa, sillä huomioitavia asioita on runsaasti. Tämän vuoksi perehdyimme tärkeimpiin kysymyksiin hankintapäätöksen osalta.
Tärkein asia koskee liitettävyyttä. Suurin osa malleista sisältää HDMI-liitännän, mikä tekee laitteesta monipuolisen eri laitteiden kanssa. Mikäli projektorissa on kuitenkin vain mini-HDMI-liitäntä, tarvitset erillisen kaapelin yhdistämiseen.
Osa malleista sisältää yksinkertaisen USB-ulostulon, joka mahdollistaa esimerkiksi läppärien käyttämisen. Parhaat mallit ovat satsanneet langattomaan yhteyteen, mikä tekee laitteesta vaivattoman myös puhelimien ja tablettien kanssa.
Kaikista parhaat mallit sisältävät erillisen akun. Vaikka pidemmän päälle tarvitset pistorasian ja virtapiuhan, tarjoaa akku käyttöön mukavaa joustavuutta. Tämä on keskeistä erityisesti ahkerasti työreissaaville.
Kannattaa myös kiinnittää huomiota mahdollisiin sisäänrakennettuihin kaiuttimiin. Jos ne ovat mukana, et tarvitse erillistä matkakaiutinta. On kuitenkin syytä huomata, että sisäänrakennetut kaiuttimet eivät tarjoa kummoista äänenlaatua. Niiden varaan ei kannata rakentaa elokuvailtaa.
Hinta on tietysti yksi merkittävä tekijä. Kannattaakin pohtia omaa budjettia sekä käyttötarvetta, jotta löydät sopivimman vaihtoehdon. Liika säästäminen tarkoittaa kompromisseja, joita saattaa katua hyvinkin nopeasti.